สังคมข่าวหุ้น
*...ดัชนีหุ้นไทยปิดตลาด 1,632.04 จุด เพิ่มขึ้น 7.20 จุด มูลค่าการซื้อขาย 204,855 ล้านบาท สร้างประวัติศาสตร์มูลค่าการซื้อขายมากสุดเป็นประวัติการณ์ จากเม็ดเงินไหลเข้ารับผลจาก MSCI ปรับเพิ่มน้ำหนักลงทุนหุ้นไทย ทิศทางตลาดหุ้นไทยวันนี้มีโอกาสแกว่งตัวแคบ ๆ ตามกรอบแนวรับ 1,625 จุด แนวต้าน 1,640 จุด...
28 พ.ค. 2562

เล็กเซียวหงส์
*…ดัชนีหุ้นไทยปิดตลาด 1,632.04 จุด เพิ่มขึ้น 7.20 จุด มูลค่าการซื้อขาย 204,855 ล้านบาท สร้างประวัติศาสตร์มูลค่าการซื้อขายมากสุดเป็นประวัติการณ์ จากเม็ดเงินไหลเข้ารับผลจาก MSCI ปรับเพิ่มน้ำหนักลงทุนหุ้นไทย ทิศทางตลาดหุ้นไทยวันนี้มีโอกาสแกว่งตัวแคบ ๆ ตามกรอบแนวรับ 1,625 จุด แนวต้าน 1,640 จุด…
*…SCB แม้ถูก MSCI ปรับหนักการลงทุน แต่ราคายืนแข็ง..จึงเชื่อได้ว่า SCB น่าจะมีข่าวดีอะไรรออยู่หรือไม่ ที่เป็นได้มากสุดคือ “ปันผลระหว่างกาล” ที่อาจมากกว่าปกติ ด้วยเงื่อนไขการขายหุ้น SCBLIFE ที่ว่ากันว่ามีกำหนดแล้วเสร็จไตรมาส 2/2562 หากเป็นเช่นนั้นจริง..อาจมีการนำกำไรพิเศษที่ได้จากขายหุ้น SCBLIFE มาจ่ายปันผลก็เป็นได้ เท็จจริงประการใด เดี๋ยวคงได้รู้กัน.!
*…BTS ย่อตัวลงเล็กน้อย หลังงบปี 2561/2562 ออกมามีกำไร 2,872 ล้านบาท ลดลง 35% เทียบกับปีก่อนหน้า..แต่เข้าไปดูไส้ในงบการเงิน พบว่ามีรายได้จากการดำเนินงานเพิ่มขึ้นมากถึง 240% แต่สิ่งที่กดดันหุ้น BTS น่าจะอยู่ที่การเพิ่มทุนด้วยเช่นกัน
*…PTTGC กระเด้งขึ้นทันตาเห็น หลังบริษัทประกาศซื้อหุ้นคืน แต่เมื่อราคาหุ้นปรับขึ้นแบบนี้ นึกไปถึงตัวเลขขายชอร์ต 17,000 ล้านบาททันที กองทุนฯ ไหนที่ขายชอร์ตไว้คงต้องไล่ซื้อคืนกันยกใหญ่ อย่าลืมนะว่า แม้ราคาปรับขึ้นมา แต่ยังต่ำกว่ามูลค่าทางบัญชี (BV) อยู่เลย แถมบรรดานักวิเคราะห์สำนักต่าง ๆ เริ่มหันเข็มทิศมาเชียร์มากขึ้น ยิ่งทำให้ PTTGC มีการไล่ราคากันได้อีกหลายยกทีเดียว
*…EPG เป็นอีกหุ้นที่เห็นสัญญาณการฟื้นตัว หลังงบปี 2561/2562 รายได้เพิ่มขึ้น 10% แต่ด้วยต้นทุนยังกดไม่ลง เลยทำให้กำไรลดลงเมื่อเทียบกับปีก่อน แต่ด้วยได้ที่ฟื้นตัว..น่าจะบ่งบอกได้แล้ว “EPG กลับมาแล้ว!?” ทำให้แนวต้าน 6.00 บาท ไม่ไกลเกินเอื้อมซะแล้ว
*…GLOW ได้เห็นอาการ “แมวเด้งตาย” เมื่อจู่ ๆ ช่วงเช้าราคาพุ่งพรวด 81.50 บาท ไม่นานราคารูดกลับมาปิดแค่ 73.25 บาท..งานนี้มีติดดอยกันทริปใหญ่เลยเชียวแหละ.!! ว่าไปแล้ว GLOW ไม่น่าจะเข้าด้วยซ้ำ เพราะสุดท้าย GPSC ต้องถอนหุ้น GLOW ออกจากตลาดหุ้นอย่างแน่นอน หลังทำเทนเดอร์ได้หุ้นรวบเบ็ดเสร็จกว่า 95% ไอ้ที่เราเห็นหุ้นวิ่งขึ้น ฟันธงได้เลย “ดันราคาเพื่อออกของ” ไม่มีเป็นอื่นแน่นอน เชื่อหัวไอ้เรืองได้เลย
*…STEC น่าจับตาหลัง ครม.บิ๊กตู่ ทิ้งทวนโครงการรถไฟทางคู่บ้านไผ่-นครพนม มูลค่า 66,000 ล้านบาท งานนี้ STEC ของ “เสี่ยหนู” คงมีโอกาสไม่น้อยสินะ!
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz 
*…พร้อมอัปเดตตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น